पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब रोडवेज डिपो बटाला के जीएम सहित 9 लोगों पर भ्रष्टाचार के आरोपों में विजिलेंस विभाग अमृतसर ने मामला दर्ज कर किया है। वहीं, विजिलेंस की टीम ने जीएम समेत 4 लोगों को गिरफ्तार किया है। अन्य आरोपियों की गिरफ्तारी के लिए छापेमारी की जा रही है। विजिलेंस टीम ने जीएम अरविंद शर्मा, सब इंस्पेक्टर राना गुरविंदर सिंह उप्पल, सतनाम सिंह एसएस, इंस्पेक्टर इकबाल सिंह, इंस्पेक्टर तरसेम सिंह, परनीत सिंह डीडी एसटी, सुच्चा सिंह प्रधान उर्फ सुखचैन सिंह कंडेक्टर, जसवीर सिंह, राज कुमार राजू पूर्व इंस्पेक्टर पंजाब रोडवेज अमृतसर डिपो पर केस दर्ज किया है। डीएसपी ने कहा जांच में सामने आया है सब इंस्पेक्टर व सेंट्रल फ्लाइंग स्कवॉयड अधिकारी राना गुरविंदर सिंह पठानकोट, गुरदासपुर, जालंधर, अमृतसर, फिरोजपुर को जाने वाली सरकारी बसों में मिलीभगत कर चेकिंग नहीं करते थे। इन जिलों में निजी बस प्रबंधकों के साथ मिलकर डिपो को लाखों का चूना लगाया जाता था।
जालंधर, अमृतसर, फिरोजपुर जाने वाली बसों में नहीं करते थे चेकिंग
विजिलेंस 2 हफ्ते से कर रही थी फोन टैपिंग
आरोप है कि निजी बसों को बस स्टैंड पर खड़े होने का अतिरिक्त समय देना और सरकारी बसों में कम सवारी भर कर भ्रष्टाचार किया जाता था। सूत्रों से मिली जानकारी के अनुसार पंजाब की ट्रांसपोर्ट विभाग के उच्च अधिकारियों ने कुछ समय पहले बटाला में एक अपने विश्वसनीय अधिकारी को बटाला में तैनात किया था। विजिलेंस विभाग की टीम की तरफ से करीब 2 सप्ताह से इन लोगों को फोन ट्रेप पर लगाकर इस सारे भ्रष्टाचार का खुलासा किया है। वहीं, अब पकड़े गए आरोपियों को अदालत में पेश कर उन्हें रिमांड पर लिया जाएगा।
डीएसपी बोले- निजी बस ऑपरेटरों के साथ मिलकर करते थे आरोपी भ्रष्टाचार
विजिलेंस के डीएसपी प्रेम कुमार ने बताया सूचना मिली थी कि बटाला डिपो में लाखों का फर्जीवाड़ा कर सरकार को चूना लगाया जा रहा है। जांच में सामने आया कि सेंट्रल फ्लाइंग स्कवॉयड अधिकारी राना गुरविंदर सिंह जो निजी बस प्रंबंधकों से मिलकर लाखों रुपए का भ्रष्टाचार कर रहे थे। डीएसपी प्रेम ने बताया आरोपी राना गुरविंदर सिंह, जीएम व उच्च अधिकारियों से मिलीभगत कर सरकार को लाखों का चुना लगाकर निजी बस प्रंबंधकों से रिश्वत लेते थे। आरोप साबित होने पर जीएम समेत कुल 9 लोगों पर भ्रष्टाचार करने के आरोपों के तहत केस दर्ज किया है। डीएसपी ने बताया सब इंस्पेक्टर राना गुरविंदर सिंह, अरविंद शर्मा जीएम, इंस्पेक्टर इकबाल सिंह, सुच्चा सिंह उर्फ सुखचैन सिंह को गिरफ्तार कर लिया है। आरोपियों को अदालत में पेश कर उनका रिमांड हासिल किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn